Kisan gilla a Gamboru Ngala, 2014
A daren ranar 5-6 ga watan Mayun 2014, mayaƙan Boko Haram sun kai hari a tagwayen garuruwan Gamboru da Ngala a jihar Borno, arewa maso gabashin Najeriya. Kimanin mazauna garin 310 ne aka kashe a kisan a harin na tsawon sa’o’i 12, kuma an lalata garin sosai.

A cikin wannan dare ne Boko Haram suka sace ƴan mata takwas masu shekaru tsakanin 12-15 daga arewa maso gabashin Najeriya, daga baya adaɗin ya kai goma sha ɗaya.

Bayan fage 
Akwai Gamboru jami’an tsaro a sansanin Ngala da suka bar garin kafin a kai harin domin bibiyar waɗanda suka yi garkuwa da ‘yan matan makarantar Chibok.

Ana kallon jihar Borno a matsayin babbar cibiyar Boko Haram. A cewar Sanatan Najeriya Ahmed Zanna da wasu mazauna garin, jami'an tsaron sun bar Gamboru Ngala ne bayan da mayakan Boko Haram suka yaɗa jita-jita cewa an ga ƴan matan makarantar da aka yi garkuwa da su.

Kisa 
Ƴan ta’addar ɗauke da bindigogi kirar AK-47 da RPG, sun kai hari a garin kan wasu motoci sulke guda biyu da suka sace daga hannun sojojin Najeriya watanni da dama da suka gabata. Ƴan ta’addan sun buɗe wuta kan mutanen a wata kasuwa mai cike da cunkoson jama’a da ake buɗewa da daddare lokacin da yanayin zafi ya kwanta. Bayan ƙona gidaje, mayakan sun bindige mutanen da suka yi ƙoƙarin tserewa daga gobarar.

An fara gano adadin waɗanda suka mutu a hukumance su 200 a ranar 7 ga watan Mayu. Zanna da Waziri Hassan wasu mazaunin yankin duk sun ba da rahoton mutuwar aƙalla mutane 336.

Manazarta 

2014 Kashe-kashe a Najeriya
Jihar Borno
Boko Haram
Hari a Kasuwa